Damb ua burlèsca arridalha condaue as senhores era darrèra session, deth dimèrcles, en Conselh d’Estat, pendent era quau eth nau governador de Sant Petersburg, eth generau Serguei Kuzmic Vaizmitinov, auie liejut er alavetz famós escrit der emperaire Alexandre Pavlovic, manat dera armada d’operacions: eth Tsar didie que de pertot l’arribauen naues dera devocion deth pòble e qu’era declaracion de Sant Petersburg l’auie shautat especiauments, que se sentie capinaut de trapar-se ath cap d’ua nacion atau e que tostemp sajarie èster digne d’era.